stanford-oval/wikipedia huggingface dataset:
Kiikkujat

Taisto Martiskainen, Kiikkujat, 1964.
Teoksen kilpailua varten tehty luonnos on vuodelta 1961 ja sijaitsee Rovaniemen taidemuseossa.
Kiikkujat on Taisto Martiskaisen veistos Porolahden peruskoulun edustalla Helsingin Roihuvuoressa. Se tunnetaan myös nimellä Välitunti. Patsas toteutettiin kilpailun pohjalta, mutta voittaneen työn alastomuus herätti vastustusta ja siihen haluttiin muutoksia. Vasta Wäinö Aaltosen puuttuminen arvovallallaan asiaan turvasi taiteilijan näkemyksen toteutumisen. Patsas on valmistettu pronssista ja se valmistui 1964. Wäinö Aaltonen piti Kiikkujat-patsasta parhaana Helsingissä olevana patsaana. Voittaessaan veistoskilpailun Martiskainen oli 18-vuotias kuvanveiston opiskelija.
Kalle Tahkolahti

| Kalle Tahkolahti> Henkilötiedot |
| --- | --- |
Syntynyt: 1988
Kansalaisuus:  Suomi
Ammatti:  Ohjaaja, näyttelijä, mentalisti, graafinen suunnittelija
Muut tiedot
Aktiivisena:  2010-
Aiheesta muualla
Kotisivu
Kalle Tahkolahti (s. 1988) on suomalainen teatteritaiteilija ja mentalisti. Hän on työskennellyt monissa työtehtävissä ammatti- ja harrastajateattereissa mm. Uudenmaan alueella, Lahdessa ja Imatralla. Tahkolahden ensimmäinen koko illan teatteriohjaus oli Jean-Paul Sartren näytelmä Suljetut ovet Järvenpää-talon Kellariteatterissa 2010. Sittemmin hän on ohjannut esityksiä erikokoisissa teattereissa ja esittävän taiteen ryhmissä. Lisäksi hän on toiminut mm. näyttelijänä, juontajana, valo- ja äänisuunnittelijana sekä graafikkona.
Tahkolahti on opiskellut monipuolisesti teatteria mm. Lahden kansanopistossa. 2014 hän valmistui Metropolia Ammattikorkeakoulun Esittävän taiteen linjalta teatteri-ilmaisun ohjaajaksi.
Tahkolahti on Keski-Uudenmaan Teatterin hallituksen puheenjohtaja sekä Suomen Taikurit ry:n hallituksen jäsen. Hän toimi Järvenpään harrastajateatterin johtokunnassa 2008-2016.
Tahkolahti on myös taikuri, erikoisalanaan mentalismi. Hänellä on ollut kolme kokoillan sooloesitystä mentalistina, ja hän saavutti 1. sijan Suomen Taikurien järjestämässä ensimmäisessä Striimitaikuuden Mestaruuskilpailussa 2020.
Teatteriohjauksia

Kari Hotakainen, dram. Miko Jaakkola ja Rauno Ahonen: Buster Keaton – elämä ja teot (Keski-Uudenmaan Teatteri, 2022)
Jussi Kylätasku: Mies, joka ei osannut sanoa ei (Ohkolan teatteri, 2021)
Jujja & Tomas Wieslander, dram. Elina Varjomäki: Mimmi Lehmän ja Variksen joulu (Keski-Uudenmaan Teatteri, 2019, kantaesitys)
Roope Lipasti: Rempallaan (Keski-Uudenmaan Teatteri, 2019)
Jason Robert Brown: Viimeiset viisi vuotta (Keski-Uudenmaan Teatteri, 2019)
Agatha Christie: Eikä yksikään pelastunut (Järvenpään teatteri, 2019)
Heikki Lund: Kultakausi (Keski-Uudenmaan Teatteri, 2017)
Harold Pinter: Talonmies (itsenäinen ryhmä, 2016)
Susan Hill, dram. Stephen Mallatratt: Mustapukuinen nainen (itsenäinen ryhmä, 2015)
Roolitöitä teatterissa

Ray ja Michael Cooney: Voi veljet!, Keski-Uudenmaan Teatteri, 2022 (Pertti Kerminen)
Ray Cooney: Koukussa, Keski-Uudenmaan Teatteri, 2021 (Gavin Smith)
Will Eno: Thom Pain – tuulesta temmattu, Keski-Uudenmaan Teatteri, 2020 (monologin suomennos ja esitys)
Neil Hardwick, Jussi Tuominen: Tankki täyteen ja Tankki täyteen 2: maallamuuttajat, Keski-Uudenmaan Teatteri, 2017 ja 2019 (Juhana Vilén)
Anton Tšehov: Vanja-eno, Järvenpään teatteri, 2017 (Astrov)
Heikki Lund: Kultakausi, Keski-Uudenmaan Teatteri, 2017-2019 (Jean Sibelius)
Gilles Dyrek: Vaimoni on toista maata, Keski-Uudenmaan Teatteri, 2016 (Janne)
Susan Hill/Stephen Mallatratt: Mustapukuinen nainen, itsenäinen ryhmä, 2015 (Näyttelijä)
Andrew Lloyd Webber/Tim Rice: Evita, Järvenpään teatteri, 2012 (Che)
Peter Shaffer: Amadeus, Järvenpään teatteri, 2011 (Mozart)
Koko illan mentalismiesitykset

Ajatusleikki, 2021
Salaluukku: maaginen kabaree, 2020
Rajakokemus, 2017, 2018
Kemiallinen pesu

Kemiallisessa pesussa vaate kastellaan märäksi perkloorietyleeni-nimisellä liuottimella ja höyrytetään kuivaksi lämpimällä ilmalla. Toisin kuin vesipesu, kemiallinen pesu ei turvota kankaan kuituja jolloin kangas ei kutistu, veny tai nukkaannu. Kemiallinen pesu tehdään koneellisesti pesuloissa. Perkloorietyleeni on hyvä rasvaliuotin, jolla myös vahat ja jotkin muovit saadaan irtoamaan. Tehokkuudestaan huolimatta se on kankaan väreille vettä selvästi ystävällisempi.
Jotkin materiaalit eivät kuitenkaan kestä kemiallista pesua. Tällaisia ovat mm. PVC, erilaiset koristepaljetit ja erikoisnapit, polyuretaani ja alumiini. Nämä materiaalit saattavat vaurioitua kemiallisessa pesussa, joten ne on syytä pestä emulsiopesussa.
Tyypillisiä kemiallisessa pesussa pestäviä tuotteita ovat miesten puvut, pikkutakit, housut, jakkupuvut, leningit, hameet, kodin tekstiilit, ryijyt ja raanut.
Perkloorietyleeni on ympäristölle vaarallinen aine. Esimerkiksi pesula jolla on Joutsenmerkki ei voi käyttää perkloorietyleeniä. Käytännössä Joutsenmerkin voi saada vain sellainen pesula, joka käyttää hiilidioksidipesua.
Muita kemiallisia pesuja

1950-luvun Emännän tietokirjassa esitellään tapa pestä silkkipukuja, vaaleita kenkiä ja käsilaukkuja itse ulkosalla bensiiniin kastamalla ja harjaamalla. Menetelmä on erittäin palovaarallinen.
Aiheesta muualla

Kuvia tai muita tiedostoja aiheesta Kemiallinen pesu Wikimedia Commonsissa
King of Horrorcore II

| King of Horrorcore II King Gordy |
| --- | --- | --- |

Studioalbumin tiedot
 Äänitetty : 2008–2009
 Julkaistu: 13. elokuuta 2009
 Formaatti: CD
 Tuottaja(t): King Gordy Fat Killahz
 Tyylilaji: hip hop
 Levy-yhtiö: KLP Management
King Gordyn muut julkaisut
| The Great American Weed Smoker 2008 | King of Horrorcore II 2009 | Xerxes 2010 |
King of Horrorcore II on yhdysvaltalaisen rap-artisti King Gordyn kuudes studioalbumi. Se julkaistiin 13. elokuuta 2009 KLP Managementin kautta.
Kappaleet

Intro/Get It on
Jigsaw
Cobain Is Back
King
Move Along
Come Outside (mukana Fat Killahz)
Misunderstood
This World
Mr. 187
Scars You
Kelly Osbourne
Arvostelut

Redrum-187: 2–/5
Kick-Ass

| Kick-Ass |
| --- | --- |

Ohjaaja:  Matthew Vaughn
Käsikirjoittaja:   Matthew Vaughn  Jane Goldman  Mark Millar  (Sarjakuva)  John Romita Jr.  (sarjakuvapiirtäjä) 
Tuottaja:   Brad Pitt  Matthew Vaughn  Kris Thykier  Adam Bohling  Tarquin Pack  David Reid 
Säveltäjä:   John Murphy  Henry Jackman  Marius de Vries  Ilan Eshkeri 
Kuvaaja:  Ben Davis
Leikkaaja:   Pietro Scalia  Jon Harris  Eddie Hamilton 
Pääosat:   Aaron Johnson  Christopher Mintz-Plasse  Chloë Grace Moretz  Mark Strong  Nicolas Cage 
Valmistustiedot
Valmistusmaa:   Yhdysvallat  Britannia 
Tuotantoyhtiö:   Marv Films  Plan B Entertainment 
Levittäjä:  InterCom
Ensi-ilta:   26. maaliskuuta 2010  16. huhtikuuta 2010 (Suomi) 
Kesto:  117 minuuttia
Alkuperäiskieli:  englanti
Seuraaja:  Kick-Ass 2
Aiheesta muualla
IMDb 
Elonet
AllMovie
Infobox OKNimi-testi OK: 
Kick-Ass on vuonna 2010 ensi-iltansa saanut supersankarielokuva, joka perustuu samannimiseen sarjakuvaan. Elokuvan on ohjannut Matthew Vaughn, joka myös tuotti elokuvan näyttelijä Brad Pittin kanssa. Käsikirjoituksen Vaughn laati Jane Goldmanin kanssa. Elokuvan jatko-osa Kick-Ass 2 sai ensi-iltansa vuonna 2013.
Näyttelijät

| 0 | 1 | 2 |
| --- | --- | --- |
|  Aaron Johnson  | … |  Dave Lizewski/Kick-Ass   |
|  Nicolas Cage  | … |  Damon Macready/Big Daddy   |
|  Chloë Grace Moretz  | … |  Mindy Macready/Hit-Girl   |
|  Mark Strong  | … |  Frank D'Amico   |
|  Christopher Mintz-Plasse  | … |  Chris D'Amico/Red Mist   |
|  Lyndsy Fonseca  | … |  Katie Deauxma   |
|  Yancy Butler  | … |  Angie D'Amico   |
|  Jason Flemyng  | … |  ovimies   |
|  Elizabeth McGovern  | … |  Mrs. Lizewski   |
|  Garrett M. Brown  | … |  Mr. Lizewski   |
|  Dexter Fletcher  | … |  Cody    |
|  Clark Duke  | … |  Marty    |
|  Evan Peters  | … |  Todd   |
Konkordiaplatz

Konkordiaplatz kuvattuna Jungfraujochista
Konkordiaplatz on jäävirtojen yhtymäkohta Bernin Alpeilla Sveitsissä Wallisin kantonissa. Konkordiassa kolme jäätikköä, Aletschfirn, Jungfraufirn ja Ewigschneefeld, yhdistyvät etelään virtaavaksi Isoksi Aletschjäätiköksi. Jäätikkö kuuluu Jungfraun–Aletschin alppialueeseen, joka on  maailmanperintökohde.
Alueen lähellä on monia korkeita vuorenhuippuja, muun muassa:
Finsteraarhorn (4 274 m), Alppien 20. korkein huippu merenpinnasta laskettuna ja Alppien kolmanneksi korkein kohoama
Aletschhorn (4 192 m)
Jungfrau (4 158 m)
Mönch (4 099 m)
Eiger (3 970 m)
Alueella sijaitsee alun perin vuonna 1877 rakennettu Konkordiahütte, nykyisin useamman rakennuksen ryhmä, joka tarjoaa majoitusta matkailijoille ja vuorikiipeilijöille.
Pakistanissa Karakorum-vuoristossa sijaitseva vastaavanlainen jäävirtojen yhtymäkohta Concordia on nimetty tämän alueen mukaan.
Aiheesta muualla

Wikimedia Commonsissa on kuvia tai muita tiedostoja aiheesta .
Flickr:Photos tagged with Konkordiaplatz
Glaciers online » Aletsch Livecam Movies
King of Ecstasy

| King of Ecstasy Egyptian Lover |
| --- | --- | --- |

Kokoelmalevyn tiedot
 Äänitetty : 1984–1988
 Julkaistu: 1. kesäkuuta 1989
 Tuottaja(t): Greg Boussard (Egyptian Lover)
 Tyylilaji: elektro, hip hop (old school hip hop)
 Kesto: 66.16
 Levy-yhtiö: Egyptian Empire
Egyptian Loverin muut julkaisut
| Filthy 1988 | King of Ecstasy 1989 | Back from the Tomb 1994 |
King of Ecstasy on yhdysvaltalaisen hip hop -artistin Egyptian Loverin neljäs albumi ja ensimmäinen kokoelma-albumi. Albumi julkaistiin 1. kesäkuuta 1989 ja sisältää Egyptian Loverin suurimmat hittikappaleet hänen kolmelta aikaisemmalta albumiltaan.
Kappaleet

Sexy Style – 7:22
My House (On the Nile) – 9:04
Freak-A-Holic – 7:15
You’re So Fine – 6:48
Egypt, Egypt – 6:49
The Alezby Inn – 9:31
The Lover – 9:56
Girls – 9:31
Arvostelut

AllMusic:
Kick Back Relax

| ”Kick Back Relax” Agnes Carlsson |
| --- | --- | --- |

Singlen tiedot
 Albumilta: Stronger
 Julkaistu: 7. syyskuuta 2006
 Formaatti: CDS, digitaalinen lataus
 Tekijä(t): Jörgen Elofsson
 Tuottaja(t): Jörgen Elofsson
 Tyylilaji: pop, dance, disco
 Kesto: 02.59
 Levy-yhtiö: Sony BMG
Agnes Carlssonin muut singlet
| ”Stranded” 2006 | ”Kick Back Relax” 2006 | ”Champion” 2006 |
"Kick Back Relax" on ruotsalaisen Agnes Carlssonin pop-laulu tämän toiselta studioalbumilta Stronger. Laulun on kirjoittanut Jörgen Elofsson, joka kirjoitti myös Agnesin debyyttialbumin ensimmäisen singlen "Right Here, Right Now (My Heart Belongs To You)". Kick Back Relax julkaistiin albumin ensimmäisenä singlenä syyskuussa 2006 ja se oli Ruotsin singlelistan sijalla kaksi.
Raidat > CD single

Kick Back Relax (Radio Edit)
Kick Back Relax (Instrumental)
Raidat > Digitaalinen single

Kick Back Relax (Radio Edit)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
KickassTorrents

| KickassTorrents |
| --- | --- |

Verkkosivusto:  kat.am
Tyyppi:  Hakukone ja BitTorrent-seurantapalvelin
Rekisteröinti:  Ilmainen
Avattu:  2008
KickassTorrents (lyhennettynä KAT) on BitTorrent-seurantapalvelin. Kickass Torrentsista on noussut maailman suosituin torrent-sivusto sen jälkeen, kun The Pirate Bay -sivusto joutui toistuvasti vaihtamaan verkko-osoitettaan.
Maaliskuusta 2013 sivusto on ollut operaattoreiden estämänä Yhdistyneessä kuningaskunnassa.
Huhtikuussa 2016 markkinaoikeuden päätöksellä Anvia, DNA, Elisa, Kaisanet, Lounea, MPY Palvelut ja Sonera määrättiin estämään asiakkailtaan pääsy sivustolle.
Pidätys

Heinäkuussa 2016 Puolan poliisi pidätti sivuston omistajan, Artem Vaulinin, kun Apple oli luovuttanut hänen iCloud -tilinsä tietoja viranomaisille. Näin myös sivuston päädomain, sekä lukuisia muita domaineja suljettiin. Häntä odottaa Yhdysvalloissa kovat tuomiot mm. tekijänoikeusrikkomuksista ja rahanpesusta.
Sivuston varsinaista toimintaa on kuitenkin käytännössä mahdoton lopettaa, sillä uusia verkko-osoitteita, välityspalvelimia ja peilipalvelimia (mirroreita) tulee koko ajan lisää.
Aiheesta muualla

KickassTorrentsin virallinen sivusto
Konstantin I (Skotlanti)

1700-luvulla tehty Konstantin I:n muotokuva.
Konstantin I (gaeliksi Causantín mac Cináeda, s. ? – k. 877) oli Skotlannin kuningas vuosina 862–877. Hän oli kuningas Kenneth I MacAlpinin poika ja tuli kuninkaaksi setänsä kuningas Donald I:n kuoleman jälkeen. Iso osa hänen valtakauttaan kului viikinkihyökkäysten torjumiseen. Hän kaatui vuonna 877 taistelussa viikinkejä vastaan ja hänet haudattiin Ionaan. Kuninkaana häntä seurasi hänen veljensä Aed.
Kodjalan kirkko

| Kodjalan kirkko |
| --- | --- |
 Kodialan kirkon paikka Lukkalan talon pihapiirissä 1930-luvun vaihteessa.
Sijainti:  Kodjala, Laitila
Koordinaatit:  60°51′37″N, 21°39′39″E
Rakentamisvuosi:  1230–1240-luku
Poistui käytöstä:  1500-luku
Lisää rakennusartikkeleitaArkkitehtuurin teemasivulla
Kodjalan kirkko oli Laitilan Kodjalan kylässä sijainnut keskiaikainen kirkko. Se rakennettiin mahdollisesti 1200-alkupuoliskolla ja poistui käytöstä viimeistään 1500-luvun puolivälin jälkeen. Keskiaikaisissa lähteissä Kaikkien Pyhien kirkoksi tai Pyhäinmiesten kirkoksi kutsuttu kirkko saattaa olla vieläkin vanhempi ja jopa manner-Suomen vanhin kirkko. Kodjalan kirkon jäännökset sijaitsevat yksityisalueella Lukkalan talon pihapiirissä. Näkyviä jäännöksiä ei ole, mutta vuosina 2021-2022 tehdyt tutkimukset ovat paljastaneet maan alla olevia kivirakenteita, jotka todennäköisesti ovat kirkon perustuksia. Paikalla on tarkoitus suorittaa arkeologisia kaivauksia kesällä 2023.
Historia

Vakka-Suomi on Turun ympäristön ohella Suomen vanhimpia kristillisiä seutuja, joten Kodjalassa on saattanut olla saarnahuone jo 1000-luvulla. Kodjalan kirkko rakennettiin viimeistään 1230-1240-luvuilla, jolloin piispa Tuomas organisoi alueen seurakuntia. Alfred A. Gustafssonin mukaan perustaminen tapahtui kun Kodjalan kyläkeskus oli siirretty Kairitusta sittemmin kuivatetun Ruotjärven rannalle. Kirkko hautausmaineen rakennettiin noin 350 metriä silloisen kyläkeskuksen länsipuolella sijaitsevan Kalmaloukkaanmäen (Lukkalanmäki) rinteeseen. Vakka-Suomen kirkkohistoriaa tutkineen Hannu Salvin mukaan seurakuntaan kuuluivat myös Hallun, Kahloisten, Kallelan, Kylähiiden, Pehdon, Tammiston ja Varhelan kylät. Uudenkirkon kirkon (nyk. Kalanti) valmistuttua 1450-luvulla Kodjalan kirkko menetti merkitystään, mutta Mikael Agricola mainitsee sen vielä vuonna 1540 laatimassaan seurakuntaluettelossa Uudenkirkon kappeliseurakuntana. Myöhemmin kirkon jäännökset mainitaan Laitilan kirkkoherran Nils Hedeenin vuonna 1753 kirjoittamassa pitäjänkertomuksessa, jossa hän mainitsee myös 1. marraskuuta vietettävän kirkon muistojuhlan.
Tutkimukset

Kodjalassa vuonna 1898 käyneen Väinö Voionmaan mukaan Lukkalan talon vieressä oli nähtävissä muinaista kirkonsijaa muistuttava paikka. Pihapiiriä ympäröivässä kiviaidassa oli kaksi kulkuaukkoa, joista toisen pieleen oli kaiverrettu risti. Lisäksi Voionmaa kertoo kivikellarista, jota perimätieto kutsui "Kirkon kellariksi".
 Valtionarkeologi Juhani Rinne puolestaan mainitsee kirkon jäännöksiä olleen näkyvissä 1930-luvun vaihteessa. 1800-luvun lopussa paikalta oli löydetty ihmisluita ja 1950-luvulla kokonainen luuranko.
Vuonna 2021 kirkon tutkimusta rahoittamaan perustettiin Kodjalan kirkkotutkimuksen tuki ry. Vuosina 2021-2022 Turun yliopiston geologi Jussi Kinnunen tutki Lukkalanmäkeä maatutkauksella havaiten pintamaan alla suorakulmaisia kivirakenteita, jotka ovat todennäköisesti kirkon perustukset. Lisäksi pihamaalta havaittiin toistakymmentä pienempää kohdetta, jotka ovat mahdollisia hautauksia. Arkeologiset kaivaukset on tarkoitus aloittaa kesällä 2023.
Kick In

| Kick In |
| --- | --- |

Ohjaaja:  Richard Wallace
Käsikirjoittaja:  Bartlett Cormack
Perustuu:  Willard Mackin näytelmään
Tuottaja:  Adolph Zukor Jesse L. Lasky
Kuvaaja:  Victor Milner
Pääosat:  Clara Bow Regis Toomey Wynne Gibson
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  Paramount Pictures
Ensi-ilta:   24. toukokuuta 1931
Kesto:  75 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kick In on Richard Wallacen ohjaama yhdysvaltalainen rikosdraamaelokuva vuodelta 1931. Elokuvan pääosia näyttelevät Clara Bow, Regis Toomey ja Wynne Gibson. Rikosdraaman tuotti ja levitti Paramount Pictures. Kick In oli Clara Bow’n viimeinen elokuva Paramount Picturesille. Kick In kertoo entisestä rikollisesta Chick Hewesistä (Regis Toomey), joka yrittää pysyä kaidalla polulla Molly-vaimonsa (Clara Bow) avulla. Kuitenkin olosuhteet pakottavat pariskunnan osallistumaan vakavaan rikokseen.
Kick In perustuu Willard Mackin vuoden 1914 Broadway-näytelmään, jossa oli pääosassa John Barrymore. Näytelmää esitettiin teatterissa myös vuonna 1925. Näytelmän pohjalta Bartlett Cormack oli laatinut käsikirjoituksen. Näytelmä oli filmatisoitu kahdesti mykkäelokuvakautena: Pathé filmatisoi näytelmän vuonna 1917 nimellä Kick In ja Paramount Pictures vuonna 1922 nimellä Elämän seikkailut. Elämän seikkailut oli ollut kadoksissa yli 80 vuotta, kunnes se löydettiin moskovalaisesta elokuva-arkistosta vuonna 2010. Elämän seikkailut palautettiin Yhdysvaltoihin samana vuonna.
Kick Inin kuvaukset alkoivat 23. helmikuuta ja päättyivät maaliskuussa 1931. Kick In kuvattiin Paramount Picturesin studioilla Los Angelesin Hollywoodissa. Kick In sai ensi-iltansa 24. toukokuuta vuonna 1931. Elokuvan oikeuksia nykyään kontrolloi Universal Studios, joka omistaa tai kontrolloi kaikkia Paramount Picturesin vuosien 1929–1949 välillä valmistuneita elokuvia. Elokuvaa säilytetään UCLA Film & Television Archive -arkistossa, ja siitä on säilynyt useita kopioita, vaikka elokuvaa ei ole julkaistu VHS:lle tai DVD:lle.
Näyttelijät

| 0 | 1 | 2 |
| --- | --- | --- |
|  Clara Bow  | … |  Molly Hewes   |
|  Regis Toomey  | … |  Chick Hewes   |
|  Wynne Gibson  | … |  Myrtle Sylvester   |
|  Juliette Compton  | … |  Piccadilly Bessie   |
|  Leslie Fenton  | … |  Charlie   |
|  James Murray  | … |  Benny LaMarr   |
|  Donald Crisp  | … |  Poliisikomentaja Harvey   |
|  Paul Hurst  | … |  Etsivä Whip Fogarty   |
|  Wade Boteler  | … |  Etsivä Jack Davis   |
|  Edward LeSaint  | … |  Purnell, Chickin pomo   |
|  J. Carroll Naish  | … |  Sam   |
|  Ben Taggart  | … |  Etsivä Johnson   |
|  Phil Tead  | … |  Burke, toimittaja   |
Aiheesta muualla

Kick In Internet Movie Databasessa (englanniksi)
Kick In Elonet.
Kick In AllMoviessa. (englanniksi)
Kick In TCM Movie Databasessa (englanniksi)
Korolainen

Korolainen on suomalainen sukunimi, joka on muun muassa seuraavilla henkilöillä:
Katri Korolainen (ent. Korolainen-Virkajärvi, s. 1984), kirkolliskokouksen tulevaisuusvaliokunnan puheenjohtaja ja Suomen ylioppilaskuntien liiton puheenjohtaja (2011)
Nyyti Korolainen (s. 1984), taekwondoin
Olavi Korolainen (1931–2022), taidemaalari
Riitta El-Nemr, (o.s. Korolainen, s. 1955), Kristiinankaupungin kaupunginjohtaja
Tuula Korolainen (s. 1948), lasten- ja nuortenkirjailija, kirjallisuustoimittaja, kriitikko ja suomentaja
Väinö Korolainen (1909–1987), yrittäjä ja yritysjohtaja, teollisuusneuvos
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kiveksen kiertyminen

Kiveksen kiertyminen eli testistorsio on kiireellistä leikkaushoitoa vaativa sairaustila, jossa kivekseen verta johtava siemennuora on kiertynyt mutkalle. Tämä aiheuttaa kiveksen verenkierron pysähtymisen. Hoitamattomana tila johtaa kiveksen pysyvään vaurioitumiseen ja lopulta kuolioon. Oireena on voimakas kipu kivespussissa. Lisäksi kives vetäytyy kivespussissa ylemmäs ja on kosketusarka. Kivespussi voi olla toispuolisesti turvonnut.
Esiintyminen

Kiertyminen voi johtua rasittavasta fyysisestä aktiviteetista, iskusta kiveksiin tai jos miehellä on luonnostaan riittämättömästi kivekset paikallaan pitävää sidekudosta. Kiveksen kiertyminen voi tapahtua myös ilman ilmeistä syytä.
Kiveksen kiertyminen on tavallisinta nuoruusikäisillä, noin 13–17-vuotiailla pojilla. Sitä kuitenkin esiintyy kaiken ikäisillä, myös vastasyntyneillä. Noin yksi 4 000 miehestä sairastuu kiveksen kiertymään.
Hoito

Kiveksen kiertymän hoidon kannalta oleellista on mahdollisimman nopea diagnoosi ja leikkaushoito. Kun leikkaus tehdään 6 tunnin kuluessa tilan alkamisesta, saadaan kives pelastettua noin 100 prosentin todennäköisyydellä. Jos hoitoon pääsy kestää 6–12 tuntia, todennäköisyys pienenee noin 70 prosenttiin; 12–24 tunnin kuluttua se on enää noin 20 prosenttia. 24 tunnin jälkeen prosenttiosuus putoaa nollaan. Jos kives on ehtinyt kuolioitua, se on tulehduksen leviämisen ehkäisemiseksi amputoitava. Molemminpuolisena tämä johtaa hedelmättömyyteen, vaikka joissakin tapauksissa yhdenkin kiveksen menettäminen voi jo aiheuttaa hedelmättömyyttä.
Koroki Mahuta

Koroki Mahuta
Kingi Koroki Te Rata Mahuta Tawhiao Te Wherowhero (16. kesäkuuta 1906 – 13. toukokuuta 1966) oli viides maorien kuningas. Hänen isänsä oli kuningas Te Rata ja äitinsä Te Uranga Matai. Korokin valtakausi alkoi 8. lokakuuta 1933 ja hän hallitsi kuolemaansa vuoteen 1966 asti, jolloin hallitsijaksi tuli hänen tyttärensä Te Atairangikaahu.
Kaiken takana oli pelko

| Kaiken takana oli pelko: Kuinka Viro menetti historiansa ja miten se saadaan takaisin |
| --- | --- |

Kirjailija:  Imbi Paju ja Sofi Oksanen (toim.)
Kieli:  suomi
Genre:  historia
Kustantaja:  WSOY
Julkaistu:  2009
Ulkoasu:  sidottu
Sivumäärä:  563
ISBN:  978-951-0-35111-6
Löydä lisää kirjojaKirjallisuuden teemasivulta
Kirjan julkistamistilaisuus tapahtui Sanomatalossa 23. maaliskuuta 2009. Paneelia juonsi Tuomas Enbuske.
Kaiken takana oli pelko: Kuinka Viro menetti historiansa ja miten se saadaan takaisin on Imbi Pajun ja Sofi Oksasen toimittama artikkelikokoelma Viron historian vaiheista neuvostovallan aikana. Kirjoittajina on useita asiantuntijoita ja todistajia eri maista, muun muassa Aigi Rahi-Tamm, Tauno Tiusanen, Jukka Rislakki, Jüri Reinvere, Ivo Juurvee ja Anne Applebaum.
Artikkelit

Toomas Hendrik Ilves rinnastaa kirjassa Venäjän toimet Virossa siihen, kun Antiikin Ateena tappoi kaikki miehet pienessä ja uhmakkaassa Meloksen saarivaltiossa ja myi lapset ja naiset orjiksi. Sofi Oksanen on kirjoittanut kirjaan seksuaalivähemmistöille omistetun osan.
Julkistamistilaisuus

Julkistamistilaisuudessa Sanomatalossa Helsingin ydinkeskustassa oli yleisöä noin 300 henkeä. Kirjan julkistamistilaisuuden aikana järjestettiin myös pienimuotoiset mielenilmaukset ja vastamielenilmaukset. Johan Bäckmanin Suomen Antifasistisen Komitean mielenilmaus sai taakseen viisitoista henkeä. Heidän mielestään kirjassa oli unohdettu venäläinen näkökulma kokonaan, koska kirjaan ei ollut huolittu mukaan yhtäkään venäläistä historioitsijaa. Sanomatalon edessä pidettiin vastamielenosoitus, jossa oli kourallinen väkeä.
Vastaanotto ja arviot

Jarmo Virmavirta arvioi, että Kaiken takana on pelko sivuuttaa ”Viron ihmeen” eli virolaisuuden ja itsenäisyystahdon säilymisen miehityksen ajan yli ja samaistaa liikaa Venäjän Neuvostoliittoon. Teos ei ole myöskään uskottava väittäessään, ettei Suomessa olisi tiedetty, mitä Virossa oli tapahtunut ja tapahtui. Toisaalta Virmavirta myöntää artikkelikokoelman olevan ”vavahduttava lukukokemus”.
Helsingin Sanomien arvioijan Oula Silvennoisen mielestä nykysuomalaisten on aiheellista lukea Kaiken takana on pelko. Se käsittelee aihettaan hyvin monesta näkökulmasta, joskaan ei tuo esiin virolaisten kommunistien eikä neuvostovallan myötäilijöiden ääntä. Vaikka kirja näennäisesti käsittelee vain Viroa, se kertoo koko ajan myös suomalaisista.
Pentti Holappa arvioi, että teoksen tärkein tavoite on elvyttää virolaisten kansallista muistia. Suomalaisille se tarjoaa kiinnostavaa tietoa muun muassa setojen pienestä vähemmistöstä. Holappa ihmetteli myös, kuinka Bäckmanin kaltaiset ihmiset ”kehtaavat puolustella vuosikymmeniä jatkuneen Venäjän sisäisen terrorin perinnettä”.
Aiheesta muualla

Sofi Oksasen haastattelu Kaiken takana oli pelko -teoksesta, Kirjastokaista video
Oula Silvennoinen: Kiistelty Viro-kirja kertoo paljon myös suomalaisista. Helsingin Sanomat 23.3.2009.
Jarmo Virmavirta: Neuvostomiehitys (Arkistoitu – Internet Archive). Uusi Suomi 24.3.2009.
Pekka Lilja: Kaiken takana oli pelko[vanhentunut linkki]. Savon sanomat 24.3.2009.